paragraph_text: Heathen (stilizirano uǝɥʇɐǝɥ) dvadeset i drugi je studijski album britanskog glazbenika Davida Bowieja. Diskografske kuće ISO i Columbia Records objavile su ga 11. lipnja 2002. godine. Na američkom tržištu smatrao se njegovim povratničkim albumom jer je na tamošnjim glazbenim ljestvicama, našavši se na 14. mjestu, postao njegov najuspješniji uradak od albuma Tonight (iz 1984.). Dobio je i mnogo pozitivnih kritika. BBC je komentirao da naslovna skladba "dokazuje da Bowie može skladati očaravajuće direktne i unikatne pop skladbe čak i nakon više od trideset godina karijere".<ref> Bio je prodan u više od dva milijuna primjeraka diljem svijeta i četiri se mjeseca nalazio na britanskim ljestvicama albuma. Iako je snimanje započelo prije napada 11. rujna 2001. godine, album je bio dovršen nakon tog datuma, te je tako taj događaj utjecao na njegov koncept.